CELEX: 62013CN0075
Language: sl
Date: 2013-02-14 00:00:00
Title: Zadeva C-75/13: Predlog za sprejetje predhodne odločbe, ki ga je vložilo Bundesfinanzhof (Nemčija) 14. februarja 2013 – SEK Zollagentur GmbH proti Hauptzollamt Gießen

25.5.2013   
            
            
               SL
            
            
               Uradni list Evropske unije
            
            
               C 147/8
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 14. februarja 2013 – SEK Zollagentur GmbH proti Hauptzollamt Gießen
   (Zadeva C-75/13)
   2013/C 147/13
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Tožeča stranka in revidentka: SEK Zollagentur GmbH
   
      Tožena stranka in nasprotna stranka v postopku revizije: Hauptzollamt Gießen
   
      Vprašanji za predhodno odločanje
   
   
               1.
            
            
               Ali je treba upoštevne določbe Uredbe Sveta (EGS) št. 2913/92 o carinskem zakoniku Skupnosti (1), zlasti člen 50 te uredbe, razlagati tako, da je blago, ki ga carinski organ prepusti določeni osebi v začasno hrambo na odobrenem kraju, umaknjeno izpod carinskega nadzora, če je sicer zanj vložena deklaracija za zunanji tranzitni postopek, vendar dejansko ne spremlja izdanih dokumentov pri načrtovanem prevozu in ni predloženo namembnemu carinskemu organu?
            
         
               2.
            
            
               Če je odgovor na prvo vprašanje pritrdilen, ali je v takem primeru oseba, ki je kot pooblaščeni pošiljatelj blago dala v tranzit, dolžnik na podlagi prve alinee člena 203(3) CZ ali na podlagi četrte alinee člena 203(3) CZ?
            
         
      (1)  UL, posebna izdaja v slovenščini, poglavje 2, zvezek 4, str. 307.